ગઇકાલે સાંજે ચિલોડા નરોડા હાઇવે પર આવેલી લવારપુર ચોકડીએ ટ્રાફિક પોલીસ તરીકે ફરજ બજાવતા કોન્સ્ટેબલ વિજય કોરડિયા પર બુટલેગરોએ ઘાતકી હુમલો કર્યો હતો. મળતી માહિતી મુજબ શુક્રવારે સાંજે કોન્સ્ટેબલ વિજય કોરડિયાએ એક ટેમ્પો જોયો હતો, કોન્સ્ટેબલને તેની આગળ બે યુવાનો અને પાછળ બે યુવાનો બાઇક પર પાઇલોટીંગ કરતા નજરે ચઠ્યા હતા. જેથી શંકાનાં આધારે તેણે ટેમ્પો રોકવાનો પ્રયાસ કર્યો, જેમા બુટલેગરોએ તેમની ઉપર છરી વડે હુમલો કરતા કોરડિયાએ છરી હાથમાં પકડી લીધી હતી, જેના કારણે તેની બંન્ને હાથની પાંચ આંગળીયો કપાઇ ગઇ હતી. કોન્સ્ટેબલો પર હુમલો થતા આસપાસનાં દુકાનદારો તેમને બચાવવા દોડી આવ્યા હતા, જેમાં એક પ્રકાશ ગોહિલ નામના શખ્શે બુટલેગરોનો પ્રતિકાર કરતા તેની ઉપર પણ હુમલો કરતા તે પણ ગંભીર રીતે ઘાયલ થઇ ગયો હતો. જો કે બાદમાં જિલ્લા કંન્ટ્રોલરૂમને જાણ થતા ટેમ્પો સહિત હુમલાખોરોને ગાંધીનગરની હદમાં જ ઝડપી લેવામાં આવ્યા હતા.